минно дело). Аргументът, че ползвателите в други трети държави вероятно генерират повече печалби от ползвателите в Съюза, не е от значение за оценката на интереса на Съюза. В допълнение, тези страни не съумяха да обяснят по какъв начин фактът, че КНР е премахнала износните мита и ограниченията по отношение на продуктите нагоре по веригата, е оказал отрицателно въздействие върху ползвателите и, освен това, твърдението не бе подкрепено с доказателства. Твърдението относно преместването на някои ползватели е необосновано, тъй като рентабилността на тези ползватели зависи от вида на произвежданите продукти, но в същото време и от други фактори, като намаленото търсене на тези продукти. Във всеки случай не съществуват доказателства, които да показват, че дори отмяната на мерките би предотвратила преместването на ползвателите. Поради това твърденията в съображение 214 бяха отхвърлени.
 5.7. Интегриране със секторите надолу по веригата
 (217)
 Няколко заинтересовани страни изказаха твърдението, че мнозинството от производителите на волфрамов карбид от Съюза са интегрирани със секторите надолу по веригата и следователно техните свързани производители на режещи инструменти се снабдяват с изходни суровини на по-ниски цени от ползвателите, които не са интегрирани, което поставя ползвателите в неравностойно положение.
 (218)
 Разследването показа, че трима от шестимата производители от Съюза на волфрамов карбид за свободния пазар са интегрирани със секторите надолу по веригата. Тези производители от Съюза са продавали продукта, предмет на прегледа, на своите свързани дружества по пазарни цени, които при снабдяването със суровини не са се ползвали с никакви предимства по отношение на цената в сравнение с неинтегрираните ползватели. Поради това твърдението се отхвърля.
 (219)
 След разгласяването неколцина ползватели заявиха, че вертикално интегрираните доставчици също са конкуренти на ползвателите и възпрепятстват лоялната конкуренция, тъй като могат да спрат да доставят продукта, предмет на прегледа, на ползвателите.
 (220)
 При разследването не бяха открити никакви признаци, че промишлеността на Съюза ще спре да продава продукта, предмет на прегледа, на несвързани ползватели. Тъкмо напротив, през разглеждания период продажбите на интегрираните със секторите надолу по веригата производители от Съюза за несвързаните ползватели са се увеличили с 16 %. Поради това твърдението бе отхвърлено.
 5.8. Липса на инвестиции и остарели технологии
 (221)
 Няколко заинтересовани страни заявиха, че вследствие на действащите антидъмпингови мерки промишлеността на Съюза няма стимул да инвестира в нови технологии. Тези страни заявиха, че промишлеността на Съюза работи със стари и морално остарели технологии.
 (222)
 Разследването обаче разкри, че, както е посочено в съображение 164, през разглеждания период промишлеността на Съюза е направила значителни инвестиции с оглед на по-доброто използване на суровините с цел намаляване на производствените разходи, подобряване на ефикасността, повишаване на гъвкавостта при смесването на твърд и мек скрап, както и с цел подобряване на съответствието с правилата за опазване на околната среда. Поради това твърдението се отхвърля.
 5.9. Суровини
 (223)
 Неколцина ползватели твърдяха, че положението на промишлеността на Съюза зависи от достъпа ѝ до суровини, от тяхната наличност и цени. Антидъмпинговите мерки не следва да компенсират неблагоприятно положение при набавянето на суровини.
 (224)
 Антидъмпинговите мерки са наложени въз основа на установен дъмпинг от страна на китайските производители износители, причинил съществена вреда